**UPUTE ZA PRIPREMU SAŽETKA PROJEKTA ZA WEB STRANICU ACF HRVATSKA**

Svaki korisnik treba pripremiti sažetak projekta u roku od 14 dana od početka projekta. Sažetak će biti objavljen na web stranici Programa ACF Hrvatska i služit će za daljnju promociju Programa.

Sažetak mora sadržavati:

* Opis projekta
* Trajanje projekta
* Vrijednost projekta
* Kontakt osoba za projekt
* Web stranica / FB stranica organizacije ili projekta
* Informacije o tome provodi li se projekt u suradnji s partnerima iz zemalja donatora

**Upute za pripremu opisa sažetka projekta**

Duljina cjelokupnog sažetka: do najviše 400 riječi (uključujući informacije o trajanju i vrijednosti projekta, kontakt osobi, internetskoj poveznici te podatcima o partnerstvu iz država donatorica).

Sadržaj opisa sažetka:

1. Koji problem rješavate i koji je kontekst?
2. Koji je utjecaj projekta na rješavanje postavljenog problema, tj. kako projekt pridonosi rješavanju postavljenog problema?

Kada pišete opis sažetka, imajte na umu da je opis namijenjen široj javnosti.

1. Predstavite kontekst i problem na koji je projekt usmjeren: Opišite kontekst i problem na jednostavan i sažet način kako bi šira javnost imala bolji uvid u koncept projekta. Objasnite što sve ovo znači za tipičnog pripadnika vaše ciljne skupine, olakšajte ljudima da se identificiraju s problemom i razumiju ga. Objasnite koji utjecaj projekt ima na pripadnike ciljane skupine i pokušajte olakšati članovima šire publike razumijevanje i identifikaciju s problemom.

Predstavite rješenje koje vaš projekt donosi i očekivane promjene: Objasnite svoj pristup i projekt na jasan, jednostavan i simpatičan način, bez žargona i stručnog izražavanja. Jednostavno se zapitajte: Da ne provodite ovaj projekt, bi li vam koncept bio odmah jasan? Bi li vas impresionirao? Biste li ga podržali?

1. Savjeti za pisanje sažetka:
* PUBLIKA: Kad pišete za širu javnost, imajte na umu da su vaše znanje, iskustvo, obrazovanje i zanimanje za temu o kojoj pišete specifični i daleko od standardnih. Stoga nemojte koristiti istu metodu kao da razgovarate sa suradnicima ili pišete izvješće o projektu. Pokušajte se približiti prosječnom čitatelju – možete zamisliti kako svoj projekt opisujete prosječnom 15-godišnjaku.
* STIL: koristite više razgovorni stil i kratke i jednostavne rečenice. Držite tekst što bliže uobičajenom govoru – to možete provjeriti čitajući ga naglas i slušajući kako zvuči.
* RJEČNIK: upotrebljavajte poznate svakodnevne riječi, razumljive pojmove. Ako trebate upotrijebiti nove riječi (uključujući žargon) ili nove pojmove, ukratko ih objasnite poznatim riječima.

Dobar primjer jednostavnog opisa projekta ili djelatnosti organizacije

*Institut XY, institut za međugeneracijsku solidarnost, osnovan je s ciljem pomoći i podrške osobama starije životne dobi u integraciji u aktivan društveni život. Međugeneracijskom suradnjom želimo spriječiti ili prekinuti izolaciju i samoću osoba starije životne dobi iz uglavnom manjih ruralnih i udaljenijih mjesta, koja gotovo ne napuštaju svoj dom zbog udaljenosti, odsutnosti automobila ili loših prometnih veza.* = PROBLEM I KONTEKST

*Besplatnim prijevozom omogućujemo osobama starije životne dobi sudjelovanje na kulturnim događanjima, posjeti obitelji i prijateljima, odlazak liječniku u trgovinu i sl. Na taj način ne samo da mogu samostalno i bez brige obavljati hitne zadatke, već i sklapati nova poznanstva i prijateljstva i održavati socijalne kontakte sa širom okolinom, koja im je inače nedostupna.* = RJEŠENJE I PROMJENA

Pošaljite opis projekta na pregled na acf-podrska@zaklada-slagalica.hr, gdje ćemo vam po potrebi pomoći u poboljšanju. Za sva ostala pitanja vezana uz komunikaciju projekta, dostupni smo na istoj e-mail adresi.